ΑΡΤ (τηλεοπτικός σταθμός)

Το ΑΡΤ (Άστυ Ράδιο Τηλεόραση) είναι ένας ελληνικός ιδιωτικός ενημερωτικός τηλεοπτικός σταθμός περιφερειακής εμβέλειας, που εκπέμπει στην Αττική, και εδρεύει στην Καλλιθέα.

Ιστορία
Ο σταθμός ξεκίνησε με δοκιμαστικές εκπομπές στις 14 Φεβρουαρίου 1990 ως TeleCity και ένα μήνα μετά με πλήρες πρόγραμμα. Το 2001 μετονομάστηκε σε Τηλεάστυ και το 2012 πήρε την τωρινή του ονομασία.

Πρόγραμμα
Το πρόγραμμα του σταθμού περιλαμβάνει ενημερωτικές και ψυχαγωγικές εκπομπές. Επίσης πρόβαλε και εκπομπές με τηλεπωλήσεις.

Εμβέλεια και άδειες
Στις 10 Σεπτεμβρίου 1993 έλαβε άδεια ως τοπικός σταθμός της Αττικής, ο οποίος από το ξεκίνημά του έως το 2010 επέκτεινε παρανόμως την εμβέλεια του πανελλαδικά, μέσω πομπών, διαθέτοντας αναλογική εκπομπή σε αρκετά μέρη της Ελλάδας. Από τα μέσα του 2013 πήρε και τυπικά πανελλαδική εμβέλεια, εκπέμποντας στο σύνολο της επικράτειας μέσω της Digea.

Στον διαγωνισμό για τις πανελλαδικές άδειες τον Ιούλιο του 2016 επί κυβέρνησης Τσίπρα το ΑΡΤ TV, μαζί με το Epsilon TV (νυν Open TV), το Μακεδονία TV και το παλιό Mega της Τηλέτυπος Α.Ε., τέθηκαν εκτός διαδικασίας για τυπικούς και οικονομικούς λόγους.

Την 1η Απριλίου 2018, το ΑΡΤ TV υποχρεώθηκε τελικά από τον ραδιοτηλεοπτικό νόμο να εκπέμπει μόνο στην Αττική, τον Αργοσαρωνικό, στη Κεντρική και Νότια Εύβοια και ένα μέρος των Κυκλάδων.

Από τα μέσα του 2018 το κανάλι εξέπεμπε επίγεια ψηφιακά και στην Κύπρο, ως Art Cyprus που σταμάτησε και επαναλειτούργησε ως Blue Sky Cyprus συνεργαζόμενος του ομότιτλου περιφερειακού καναλιού ενώ τα προηγούμενα χρόνια είχε συνεργασία με το κυπριακό κανάλι Extra TV (νυν One Channel) της Λεμεσού (έχει συνεργαστεί και με τα κανάλια Alter Channel και Kontra Channel).

Φήμες πώλησης του σταθμού
Τον Νοέμβριο του 2022, διάφορες ιστοσελίδες ανέφεραν, ότι ο τηλεοπτικός ΑΡΤ θα πουληθεί στον επιχειρηματία Γιάννη Αλαφούζο που κατέχει τον όμιλο του ΣΚΑΪ, με σκοπό να δημιουργηθεί ο ΣΚΑΪ 24, που θα είναι καθαρά ειδησεογραφικού χαρακτήρα. Επίσης έγιναν κινήσεις και επαφές, σχετικά με το ενδεχόμενο πώλησης του καναλιού, από τα μέσα με τέλη του 2018, λόγω προστίμου, για το γκάλοπ σχετικά με τον Ζακ Κωστόπουλο, αλλά και την μείωση εσόδων, λόγω περιορισμένης εμβέλειας, στην Αττική, από "πανελλαδικό" που εξέπεμπε παράνομα σε όλη την Ελλάδα.

Πιθανή μελλοντική πώληση του σταθμού
Πιθανόν το κανάλι να πωληθεί στο μέλλον σε άλλον επιχειρηματία, για να αξιοποιηθεί σωστά η άδεια του, ενώ υπάρχει και ενδεχόμενο να σταματήσει οριστικά την λειτουργία του, επειδή την περίοδο 2008-2014 θεωρούνταν κομματικός, καθώς ανήκε στο ΛΑ.Ο.Σ.,Πωλητήριο από τον ΛΑΟΣ του ΑΡΤ TV στη City News και ο νόμος απαγορεύει πλέον να υπάρχουν κομματικά ραδιοτηλεοπτικά μέσα στην Ελλάδα, κάτι που εφαρμόστηκε στην περίπτωση του αδερφού Αρτ FM (Viral) 102,7 με αφαίρεση της άδειάς τουΗ κυβέρνηση και το ΕΣΡ έκλεισαν το ραδιόφωνο του ΛΑΟΣ αλλά και του ότι μελλοντικά θα υπάρχουν και άδειες για περιφερειακούς σταθμούς.

Ονομασίες του σταθμού
ΔιάστημαΤίτλος σταθμούΣημειώσεις1990 μέχρι 2001TelecityΤο κανάλι ξεκίνησε την λειτουργία του, με την ονομασία Telecity.2001 μέχρι 2012ΤηλεάστυΤο Telecity, μετονομάστηκε σε Τηλεάστυ, και έμεινε γνωστό σε πολλούς Έλληνες με αυτήν την ονομασία, λόγω του ότι είχε παράνομη εκπομπή πανελλαδικά, αλλά κανονικά νόμιμη βάσει ΕΣΡ εμβέλεια στην Αττική.2012 μέχρι σήμεραΑΡΤ TV

Επικρίσεις
Συνεργασίες και συμβάσεις εμβέλειας με περιφερειακούς σταθμούς
Παρά τον περιορισμό του σε Αττική και Εύβοια, ο σταθμός συνέχισε την εκπομπή σε εθνικό επίπεδο μεταδίδοντας το πρόγραμμα του από διάφορα άλλα κανάλια της περιφέρειας, συνάπτοντας συνεργασίες, με το Super TV Χαλκιδικής για την Κεντρική Μακεδονία να πράττει νόμιμη σύμβαση δικτύωσης από τον Απρίλιο του 2018 όπου διεκόπη νόμιμα η πανελλαδική εκπομπή του και μετέπειτα με τη Βεργίνα TV στη Θεσσαλονίκη λόγω του κλεισίματος του πρώτου καναλιού από χρέη στη Digea.

Παράλληλα εξέπεμπε στην Ανατολική Μακεδονία και τη Θράκη (TV Δέλτα νυν ΕΔ Δράμας), στην Πελοπόννησο (Axion TV Κορινθίας), στην Θεσσαλία (Smile+ Λάρισας), στην Στερεά Ελλάδα (ΕΝΑ Φθιώτιδας) και στο Νοτιοανατολικό Αιγαίο (TV Κόσμος Ρόδου). Τα κανάλια Super TV και TV Δέλτα, μάλιστα μετέδιδαν το πρόγραμμα του Αθηναϊκού ΑΡΤ, σε εικοσιτετράωρη βάση, κάτι που βάσει νόμου απαγορεύεται, ενώ το ΕΣΡ, επέβαλε και στα δύο κανάλια, σύσταση περί μη συμμόρφωσης, ακόμη και οριστική διακοπή λειτουργίας, επειδή παραβιάζουν την ραδιοτηλεοπτική νομοθεσία.

Ανταλλαγές προγραμμάτων με περιφερειακούς σταθμούς
Το ΑΡΤ συνεργάστηκε με το περιφερειακό δίκτυο του Στέργιου Καλογήρου (Smile, Βεργίνα TV κλπ) προβάλλοντας την εκπομπή Σχολιάζοντας την Επικαιρότητα την διετία 2017-2018, όπως συνεργάστηκε με το αλήστου μνήμης Κανάλι 9 Θεσσαλονίκης, το Extra Θεσσαλονίκης και το Europe 1 (νυν Pontos TV) προβάλλοντας την εκπομπή In & Out City του Κώστα Μιναρετζή αντίστοιχη με τις εκπομπές Escape και Τσάρκα οι οποίες προβάλλονταν στην αλήστου μνήμης Εγνατία TV Πέλλας, ενώ η δεύτερη μεταφέρθηκε από το καλοκαίρι του 2025 στη Δίον Τηλεόραση.

Σήμερα κάποιες εκπομπές παίζονται σε τοπικά κανάλια στις Κυκλάδες (Σύρος TV1), στα Δωδεκάνησα (Αιγαίο TV Καλύμνου) και στη Δυτική Μακεδονία (Flash TV, παλαιότερα στο West Channel). Παλαιότερα παιζόταν μέχρι το 2023 στην Ανατολική Μακεδονία και Θράκη (Θράκη ΝΕΤ), στην Θεσσαλία (FORMedia TV), στην Πελοπόννησο (Ηλέκτρα TV Κορίνθου και ART Αρκαδίας) και στην Κεντρική Μακεδονία (Europe 1 νυν Pontos TV).

Κατηγορίες για ομοφοβία
Παλαιότερα το ΕΣΡ επέβαλε πρόστιμο των 150.000 ευρώ, για το γκάλοπ κατά του ακτιβιστή Ζακ Κωστόπουλου, αλλά και για ομοφοβική στάση, και την «σκληρή» κάλυψη της δολοφονίας του, από τους δημοσιογράφους των εκπομπών του σταθμού.

Κατηγορίες για παραπλάνηση στους τηλεθεατές
Επίσης, το κανάλι, έχει μεταδώσει τηλεπαιχνίδια κουίζ-απάτη, μεταμεσονύχτια μηνύματα σεξουαλικού περιεχομένου και διαφημίσεις αστροπροβλέψεων, τα οποία περιείχαν και γραμμές υψηλής χρέωσης, και το ΕΣΡ επέβαλε πρόστιμα που φτάνουν τα 120.000 ευρώ.

Πολιτική πυξίδα
Το ΑΡΤ είχε χαρακτηριστεί και κατηγορηθεί στο παρελθόν, μαζί με το Τηλετώρα (νυν One Channel), ως σταθμός «μετάδοσης ακροδεξιών ιδεών», φιλικά προσκείμενο προς το ΛΑ.Ο.Σ. που κατείχε το κανάλι, το οποίο κόμμα από το 2012 δεν εκπροσωπείται στην Βουλή των Ελλήνων,Το ΕΣΡ θυμήθηκε μετά από 13 χρόνια ότι το ΛΑ.Ο.Σ. βρίσκεται εκτός Βουλής και σε ορισμένες περιπτώσεις στην Ελληνική Λύση, και σπανίως ειδικά σε θέματα παρεμβατικότητας, κοινωνίας και λαϊκισμού, στην Νέα Δημοκρατία και το ΠΑΣΟΚ.

Λογότυπα
 Αρχείο:Telecity.png Αρχείο:Telecitygold.png Αρχείο:Tileastygold.png 180px 180px 1990-2000 2000-2001 2001-2004 2004-08.10.2012 08.10.2012-σήμερα

Παραπομπές

Εξωτερικοί σύνδεσμοι
Επίσημη ιστοσελίδα ΑΡΤ

Κατηγορία:Μέσα Μαζικής Ενημέρωσης της Αθήνας
Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική)
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2012